Gevlerkte oë is ’n klassieke en tydlose wyse om jou oë woema te gee en met goeie rede! Die SARIE-Skoonheidspan het boonop in die verjaarsdaguitgawe (Julie 2019) oor dié gewilde grimeervoorkoms geskryf, ’n mooimaaktendens wat die toets van die tyd deurstaan het.
Nóú is oogomlyner wat in die vou van jou ooglede getrek word, gewild. Die voorkoms skep die idee dat die oogomlyner op jou ooglede “dryf” aangesien dit nie soos oudergewoonte teenaan jou wimperlyn getrek word nie. Dit staan as die floating crease bekend.
1. Wend ’n basislaag oor jou ooglede. Dit skep ’n egalige basis sodat jy moeiteloos ’n eweredige lyn kan trek.
Moenie bang wees om met hierdie voorkoms te speel nie. Probeer verskillende helder kleure of tik so klein bietjie oogskadu in dieselfde skakering onderaan die lyn. Jy kan selfs net oogskadu met ’n fyn grimeerborseltjie aanwend vir ’n soortgelyke voorkoms.